वाहन की टक्कर से बाइक सवार युवक की मौत
अलवर| ततारपुरथाना क्षेत्र में बहरोड़ रोड स्थित जालतीबास मोड़ के पास बुधवार शाम करीब 7.30 बजे 20 वर्षीय बाइक सवार युवक सोनू यादव को अज्ञात वाहन ने टक्कर मार दी। इससे सोनू की मौत हो गई। पुलिस ने गुरुवार को मृतक सोनू पुत्र गिर्राज सिंह यादव निवासी माजरा के शव का पोस्टमार्टम करवाया। थानाधिकारी विनोद सांखला ने बताया कि सोनू बाइक से अपने गांव जा रहा था। इस दौरान पीछे से अज्ञात वाहन चालक ने बाइक को टक्कर मार दी। इससे सोनू गंभीर घायल हो गया। घायल सोनू को देर रात अलवर लाकर राजीव गांधी सामान्य अस्पताल में भर्ती कराया, यहां उसकी मौत हो गई।
bho_Deva hin_Deva